Na temelju članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21) i članka 29., stavka 2. Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16 i 7/19) Gradonačelnik Grada Koprivnice, donio je

**ZAKLJUČAK**

**o odobravanju financijskih sredstava za realizaciju programa/projekata udruge građana iz područja zdravstva i zdravog načina života za 2022. godinu**

**I.**

Dodjeljuju se financijska sredstva u ukupnom iznosu od **150.000,00 kn** za **17 programa/projekta** od **13 prijavitelja**, a za realizaciju programa/projekata udruga građana iz područja zdravstva i zdravog načina života za 2022. godinu prema *Rang listi programa/projekata koji su prošli bodovni prag za sufinanciranje (50% bodova)* utvrđen u tekstu Javnog poziva za sufinanciranje programa/projekata udruga građana iz područja zdravstva i zdravog načina života za 2022. godinu te ispunjavaju uvjete Javnog poziva, koja sadrži naziv prijavitelja, naziv programa/projekta i iznos kako slijedi:

**Područje – Palijativna skrb**

1. Udruga volontera hospicijske i palijativne skrbi „Dignitate“ (OIB: 76242128801):
   * + 1. „Sebe daj za dostojanstven kraj“ – 10.000,00 kn.

**Područje – rad s djecom s teškoćama u razvoju**

1. Osmijeh – udruga za terapijsko jahanje (OIB: 20413471313):
2. „Jahanjem do osmijeha djece“ – 15.000,00 kn.

**Područje – zdravlje osoba s invaliditetom**

1. Udruga invalida Koprivničko-križevačke županije (OIB: 39916847496):
2. „Zdraviji u vedrije dane 2022.“ – 15.500,00 kn,
3. Udruga osoba s invaliditetom „Bolje sutra“ grada Koprivnice (OIB: 85923010953):
4. „Moje zdravlje moja odgovornost“ – 10.000,00 kn,
5. Društvo multiple skleroze Koprivničko-križevačke županije (OIB: 52577681272):
6. „Terapija ultrazvukom po Seltzeru“ – 8.000,00 kn.

**Područje – zdravlje osoba starije životne dobi**

1. Klub za starije osobe „Mariška“ (OIB: 87707512563):
2. „Zdravlje u zlatnim godinama“ – 13.500,00 kn.

**Područje – rad s ovisnicima o alkoholu, kocki i drogi**

1. Klub liječenih alkoholičara „Centar“ Koprivnica (OIB: 09019498448):
2. „Psihosocijalna pomoć liječenim alkoholičarima i promicanje zdravog načina života“ – 10.000,00 kn,
3. „Pomozimo mladima da se odgovornije nose s ovisnostima“ – 8.500,00 kn.

**Područje – prevencija raka**

1. Udruga žena s bolestima dojke „Nada“ Koprivničko-križevačke županije (OIB: 23219357649):
2. „Korona vlada, ali rak ne spava, spriječimo ga“ – 9.000,00 kn,
3. Liga protiv raka Koprivničko-križevačke županije (OIB: 06412296593):
4. „Zajedno protiv pušenja“ – 6.000,00 kn,
5. „Spriječimo rak vrata maternice“ – 4.000,00 kn.

**Područje – zaštita mentalnog zdravlja**

1. Udruga za promicanje mentalnog zdravlja „Srčika“ (OIB: 32020346761):
2. „Napali se na neuspjeh“ – 15.000,00 kn,
3. „Budi mi T.U.S.T.A. (Tuzi Utjeha, Snazi Trajna Aktivacija) – 9.000,00 kn,
4. Dječji klub „Tratinčica“ (OIB: 15235511353):
5. „Izazovi djetinjstva“ – 8.500,00 kn.

**Područje – ostalo**

1. Zdravlje iz prirode (OIB: 11868650810):
2. „Kako detoksicirati organizam“ – 3.000,00 kn,
3. „Kako smršaviti na zdravi način“ – 3.000,00 kn,
4. Društvo žena „Kamengrad“ Starigrad (OIB: 65333050561):
5. „Hodajmo do zdravlja – pokreni prijatelja“ – 2.000,00 kn.

a sve temeljem Prijedloga Zaključka o odobravanju/neodobravanju financijskih sredstava za realizaciju programa/projekata udruga građana iz područja zdravstva i zdravog načina života za 2022. godinu.

**II.**

S udrugama građana iz točke I. ovog Zaključka sklopiti će se ugovor o dodjeli sredstava.

KLASA: 007-01/21-04/0067

URBROJ: 2137-1-06-02/2-22-7

Koprivnica, 13.04.2022.

GRADONAČELNIK:

Mišel Jakšić, dipl. oec.

Obrazloženje

Sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21) te na temelju članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21) članka 18., stavka 1. Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16 i 7/19), Grad Koprivnica raspisao je Javni poziv za sufinanciranje programa/projekata udruga građana iz područja zdravstva i zdravog načina života za 2022. godinu. Prijave koje su pristigle na Javni poziv, nakon administrativne provjere predane su Povjerenstvu za ocjenjivanje programa/projekata udruga građana iz područja zdravstva i zdravog načina života koje je donijelo Rang listu o ocjenjivanju – odobravanje i neodobravanje financijskih sredstava za realizaciju programa/projekata udruga građana iz područja zdravstva i zdravog načina života za 2022. godinu te je pročelnica Upravnog odjela za društvene djelatnosti donijela Zaključak o davanju prethodnog pozitivnog mišljenja o Prijedlogu ocjenjivanja prijava Javnog poziva za sufinanciranje programa/projekata udruga građana iz područja zdravstva i zdravog načina života.

U svrhu potpore prevenciji bolesti i očuvanja zdravlja u lokalnoj zajednici, predlaže se Gradonačelniku Grada Koprivnice donošenje Zaključka o odobravanju financijskih sredstava za realizaciju programa/projekata udruga građana iz područja zdravstva i zdravog načina života za 2022. godinu.

Nositelj izrade i predlagatelj akta:

UPRAVNI ODJEL ZA DRUŠTVENE DJELATNOSTI

PROČELNICA:

Ana Mlinarić, dipl. soc. rad.